Yaradan məni
Qaşların alır can, ay gözü tərlan,
Zənbur kimi şanda yaradan məni.
Kipriklərin silah, sinəm nişanə,
Gizlə, pünhan eylə, yaradan məni.
 
Qoynundakı nardı biri dalmasa,
Bənzər şamamaya, biri dalmasa.
Qonum, qohum, qardaş biri dalmasa,
Sən özün al qanım, yaradan məni.
 
Qurbanam, yar üzdən nə qalə canım,
Salıbsan qovğaya, nə qalə canım.
Nə yandır atəşə, nə qalə, canım,
Nə öldür, bu odlu yaradan məni.

Təcnislər